সেবা মহাবিদ্যালয় (ঢাকা)

সেবা মহাবিদ্যালয় বা কলেজ অব নার্সিং হলো বাংলাদেশের প্রথম নার্সিং কলেজ। কলেজটি মহাখালী, ঢাকায়, অবস্থিত।  দেশের যে-কোনো নার্সিং ইনস্টিটিউট থেকে উত্তীর্ণ যে-কোনো প্রার্থী এই মহাবিদ্যালয়ে যোগ্যতার ভিত্তিতে ভর্তি হতে পারে। তবে অবশ্যই পেশাগত কাজে তিন বছরের বাস্তব অভিজ্ঞতা থাকতে হবে। প্রতি বছর এখানে ১২০ জন বাংলাদেশী ও বিদেশী  ছাত্রছাত্রী ভর্তি করা হয়।

 ইতিহাস 
সেবা মহাবিদ্যালয় ১৯৭০ সালে ঢাকার মহাখালীতে প্রতিষ্ঠিত হয়েছিলো। ১৯৭৮ সালে কলেজটি ঢাকা বিশ্ববিদ্যালয়ের অধিভুক্ত হয়। প্রতিষ্ঠালগ্নে এই কলেজে ডিপ্লোমা-ইন-নার্সিং প্রোগ্রাম চালু ছিলো। ৮০ দশক থেকে ডিপ্লোমা (নার্সিং) প্রোগ্রামটি বন্ধ হয়ে যায়। বর্তমানে দু'বছর মেয়াদি দুটি বি.এসসি কোর্স চালু আছে একটি নার্সিং-এ, অন্যটি পাবলিক হেলথ নার্সিং-এ।

 অবকাঠামো 
সেবা মহাবিদ্যালয়ের লাইব্রেরিতে জার্নাল ও বইয়ের পরিমাণ প্রায় পাঁচ সহস্রাধিক। ছাত্রীদের জন্য প্রায় দেড়শতাধিক আসনের দুটি ও ছাত্রদের জন্য একটি হোস্টেলের ব্যবস্থা আছে। প্রত্যেক ছাত্রছাত্রী সরকার থেকে মাসিক হারে ভাতা পেয়ে থাকে।

 আরও দেখুন 
 বাংলাদেশের নার্সিং শিক্ষাপ্রতিষ্ঠানের তালিকা

 রাজশাহী নার্সিং কলেজ

 তথ্যসূত্র 

 বহিঃসংযোগ 


বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:১৯৭০-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের নার্সিং কলেজ